b'\n_START_ARTICLE_\nVladimir Prikhodko\n_START_PARAGRAPH_\nVladimir Prikhodko (1. maaliskuuta 1944 Pariisi, Ranska \xe2\x80\x93 27. marraskuuta 2011 Concarneau, Ranska) oli ranskalainen yleisurheilija, jonka p\xc3\xa4\xc3\xa4laji oli moukarinheitto._NEWLINE_Prikhodko edusti maataan kaksissa arvokilpailuissa mutta ei selviytynyt kummallakaan kerralla loppukilpailuun. Helsingin EM-kilpailuissa 1971 h\xc3\xa4n heitti karsinnassa tuloksen 63,48\xc2\xa0m ja M\xc3\xbcnchenin 1972 olympialaisissa tuloksen 61,78\xc2\xa0m._NEWLINE_Prikhodko voitti moukarinheitossa Ranskan mestaruuden vuosina 1971\xe2\x80\x931973. H\xc3\xa4n paransi kahdesti Ranskan enn\xc3\xa4tyst\xc3\xa4: 22. toukokuuta 1972 h\xc3\xa4n ylitti ensimm\xc3\xa4isen\xc3\xa4 ranskalaisena moukarinheitt\xc3\xa4j\xc3\xa4n\xc3\xa4 70 metrin rajan tuloksellaan 70,54\xc2\xa0m ja saman vuoden hein\xc3\xa4kuussa h\xc3\xa4n paransi enn\xc3\xa4tykseksi 71,60\xc2\xa0m. H\xc3\xa4n menetti enn\xc3\xa4tyksen Jacques Accambraylle syyskuussa 1973.'